b"\n_START_ARTICLE_\nOrides Fontela\n_START_SECTION_\nBiografia\n_START_PARAGRAPH_\nPublic\xc3\xa0 treballs a O Municipio, peri\xc3\xb2dic de la seva terra natal i al suplement literari del diari O Estado de S. Paulo. Es llicenci\xc3\xa0 en Filosofia a la Universitat de S\xc3\xa3o Paulo. L'any 1983 fou premiada amb el Jabuti de poesia, pel llibre Alba, i l'any 1996 amb el premi de l'Associaci\xc3\xb3 Paulista de Cr\xc3\xadtics d'Art, pel llibre Teia. L'any 2007 el Ministeri de Cultura del Brasil l'homenatj\xc3\xa0 amb l'Ordre del M\xc3\xa8rit Cultural, categoria Gran Creu. Maria Helena Teixeira d'Olivera, cosina de la poetessa, fou qui reb\xc3\xa9 la condecoraci\xc3\xb3 de mans del President de la Rep\xc3\xbablica, Luiz In\xc3\xa1cio Lula da Silva. La cerim\xc3\xb2nia se celebr\xc3\xa0 al Palau de les Arts de Belo Horizonte._NEWLINE_La poetessa pat\xc3\xad moments aguts de depressi\xc3\xb3 i solitud a m\xc3\xa9s de grans dificultats econ\xc3\xb2miques. Tant que reb\xc3\xa9 el suport d'amics com Antonio Candido, Davi Arrigucci Jr. i Marilena Chau\xc3\xad. El seu drama personal impregn\xc3\xa0 les seves obres liter\xc3\xa0ries. El pes de la realitat la condugu\xc3\xa9 diverses vegades al su\xc3\xafcidi. En els darrers anys de vida fou despejada del seu apartament del centre de la ciutat i traslladada a la resid\xc3\xa8ncia de la seva amiga Gerda a la Casa de l'Estudiant Universitari, vell edifici de l'avinguda de S\xc3\xa3o Jo\xc3\xa3o, regi\xc3\xb3 c\xc3\xa8ntrica de S\xc3\xa3o Paulo, on pass\xc3\xa0 els seus \xc3\xbaltims anys. Fontela fou una persona irritable i moltes vegades es barall\xc3\xa0 amb seus millors amics. Mor\xc3\xad el 2 de novembre de 1998 a Campos do Jord\xc3\xa3o, als 58 anys, d'insufici\xc3\xa8ncia cardiopulmonar, provocada per una tuberculosi, a la Fundaci\xc3\xb3 Sanatori S\xc3\xa3o Paulo.\xc2\xa0Si no hagu\xc3\xa9s estat per l'ajuda d'un metge de la Fundaci\xc3\xb3, que descobr\xc3\xad un llibre seu entre els objectes personals, la poetessa podria haver mort com a sensesostre._NEWLINE_L'any 2000 s'exhib\xc3\xad per TV Cultura el documental, dirigit per Ivan Marquis, Orides: A un pas de l'ocell. El documental compt\xc3\xa0 amb diversos trams d'entrevistes fetes amb la poetessa a la d\xc3\xa8cada de 1990, a m\xc3\xa9s de comentaris de cr\xc3\xadtics, com ara Davi Arrigucci J\xc3\xbanior. _NEWLINE_L'any 2015, el periodista i professor de la Universitat de Bras\xc3\xadlia, Gustavo de Castro, public\xc3\xa0 una biografia de la poeta titulada O enigma Orides. L'obra compt\xc3\xa0 amb 22 poemes in\xc3\xa8dits descoberts per l'autor, que estaven sota la cust\xc3\xb2dia de Silvio Rodrigues, amic i advocat de la poetessa.\n_START_SECTION_\nMemorial Orides Fontela\n_START_PARAGRAPH_\nL'any 2016 es realitzaren diversos homenatges a la poetessa a la ciutat on nasqu\xc3\xa9, a partir d'una parceria entre l'Acad\xc3\xa8mia de Lletres de S\xc3\xa3o Jo\xc3\xa3o da Boa Vista, el Centre Universitari de les Facultats Associades d'Ensenyament i l'Ajuntament Municipal. D'entre els homenatges viscuts,  es cre\xc3\xa0 un memorial a la biblioteca de la UNIFAE, amb premis, objectes personals i les cendres de la poetessa."